
TRAHANDO HUNTO DEN MESUN UNION Y CU MAS POSITIVISMO CADA DIA, 


PA ARUBA SIGUI RECUPERA. 

"Nos no ta ainda caminda 
cu nos mester ta, pero nos 
ta riba e bon caminda”. 


Prome Minister ta felicita e hobennan Arubiano 
Disjonrick Jacobs y Brainer Lampe 


DISJONDRIC 
JACOBS 
er A \ 


Dialuna mainta, na final di conferencia di prensa di Gobierno 
di Aruba, Prome Minister Evelyn Wever-Croes, a felicita e 
hobennan Arubiano Disjonrick Jacobs y Brainer Lampe cu 
a logra completa e 140.6 miya di e IRONMAN competition 
na Maryland, y a ricibi e "2023 Award Physically Challenged/ 
Intellectual Disability Open Division". 


Prome Minister a expresa, cu e logro di e dos hobennan aki, 
ta pone nos realisa, cu den bida nada no tin limite pa logra 
locual nos kier logra. Disjonrick ta un hoben den rolstoel, cu 
apesar di cualkier descapacidad, ta pone su mente y curason 
pa logra haci su soñonan realidad. E logro di e dos hobennan 
aki, mester sirbi como ehempel, pa inspira cada un di nos, pa 
kere den nos mes, den nos hendenan, y den nos pais. Mirando 
riba e situacion actual na pais Aruba, hopi biaha nos como 
Arubiano ta kere un hende di afo mas lihe cu nos ta kere nos 
propio hendenan. 

"Ami ta kere den Aruba y su hendenan. Tin ta haci bon, tin ta 
haci malo, y otro ta bin drecha loke a wordo haci malo, pero 
semper nos como Arubiano ta bin hunto pa interes di nos pais. 
Aki na Aruba nos tambe por, y nos ta riba e caminda di finansas 
duradero di nos pais. Desaroyo economico ta sigui positivo. 
Loke nos por influencia, nos ta influencia, loke no por no por, 
pero nos ta purba si pa e bienestar y progreso por yega den 
tur skina di nos pais, cerca tur ciudadano, y pa no laga niun 
hende atras. 


Nos ta sigui na mesa cu Hulanda pa yega na e miho alternativa 
pa pais Aruba. Si nos no logra baha e interes pa fin di aña, nos 
lo sigui busca manera pa refinancia, y baha interes riba e otro 
debenan, pa asina no tin impacto financiero. Nos Gobierno ta 
trahando hopi duro di dia y anochi pa hopi tempo caba riba e 
negociacionnan cu Hulanda, y nos lo logra. Importante ta, pa 
nos kere den nos hendenan y den Aruba paso nos por", Prome 
Minister a termina bisando. 


Dialuna 25 September 2023 


Prome Minister Evelyn Wever-Croes: 
Durante UNGA78 

Un siman hopi fructifero ta tras di lomba na unda cu na New York 
a tuma luga e reunionnan di Asamblea General di Nacionnan 
Uni #UNGA78. Diferente Lider di diferente pais a reuni pa 
entre otro hunto mira con pa mehora nos mundo. E Metanan 
di Desaroyo Sostenibel, (SDG's) tawata punto central rond di 
cua e diferente reunionnan a tuma luga. 


Prome Minister Evelyn Wever-Croes durante Conferencia di 
Prensa di Gobierno di Aruba dialuna mainta, a elabora mas 
di su participacion durante e 3 dianan na Nacionnan Uni na 
unda el a atende 28 diferente conferencia bilateral, high level 
events, y reunionnan riba diferente topico, manera derecho 
humano y topiconan pa empodera hende muhe, adaptacion di 
clima y infrastructura, energia y pobresa. 


Tambe Prome Minister hunto cu Premier di Hulanda Mark 
Rutte y Premier di Sint Maarten Silveira Jacobs, a reuni cu 
Secretario General di Nacionnan Uni, señor Antonio Guterres. 
Prome Minister a remarca cu ainda durante e reunion aki, 
Aruba ta hayando hopi elogio pa a guia e Conferencia di Awa 
cu a tuma luga na Aruba na luna di maart ultimo. Esaki tawata 
un evento cu Hulanda a organisa y Aruba tawata e anfitrion y 
Prome Minister tawata tin e honor pa lidera esaki. 


Di parti di Aruba, durante e reunion cu señor Guterres, Prome 
Minister a elabora riba e necesidadnan cu, como isla chikito, 
Aruba tin. Paisnan SIDS, Small Islands Development States, tin 
varios necesidad compara cu paisnan grandi. Prome Minister 
a pidi atencion pa e debenan grandi debi na e pandemia Covid 
cu nos paisnan SIDS tin, incluyendo Aruba. 

ASAMBLEA GENERAL 
DI NACIONNAN UNI 
#UNGA78 


Gabinete Wever - CroesII 


Secretario General di Nacionnan Uni ta un promotor di e 
Proyecto Swap Debt To Grant. Esaki ta encera cu paisnan cu 
tin debenan di pandemia, haya un tipo di dispensacion y por 
uza e placa pa inverti pa haci e pais mas resiliente. Esaki, 
Prome Minister a enfatisa, ta un proyecto cu Gobierno di Aruba 
semper ta sostene. Prome Minister a haci peticion pa sigui 
pone atencion y enfasis riba esaki. 


Secretario General Guterres a informa e Premiernan di Reino 
cu recientemente, Portugal a implementa esaki na Cabo Verde 
y esaki e Prome Minister di Cabo Verde a remarca tambe den 
un otro encuentro. Prome Minister, den nomber di Gobierno di 
Aruba, Hunto cu Nacionnan Uni a compromete pa sigui traha 
riba esaki pa Aruba tambe. 

Prome Minister Evelyn Wever-Croes: 


GOBIERNO TA HISA E BANDERA DI E 
"SUSTAINABLE DEVELOPMENT GOALS" 


"Е ta nos compromiso pa laga un miho mundo, y un miho calidad di 
bida pa nos futuro generacionnan" 


Dialuna mainta dilanti bestuurskantoor, Prome Minister 
Evelyn Wever-Croes den compania di coleganan ministers, 
alumnonan di Educampus y representantenan di e comicion 
di "sustainable development goals" (SDG), a hisa e bandera di 
SDG, pa conmemora cu dia 25 di September 2015, 193 pais 
cu ta miembro di Nacionnan Uni, a adopta e agenda di 2030 y 
a defini e 17 metanan mundial pa crea un miho mundo. 


Prome Minister a indica cu Gobierno di Aruba, ta comprometi 
cu cumplimento di e metanan, y pesey ta honra e tradicion di 
hisa e bandera di SDG riba e dia special aki. Como invitado 
special, tabata presente e alumnonan di Educampus, cu ta 
hobennan cu ta pone nos corda e importancia y bienestar di un 
y tur cu ta biba riba nos dushi pais Aruba, y cu nos como mayor 
y Gobierno no tin cu solamente tuma decisionann pa nan sino 
pensa y tuma decisionnan hunto cu nan. "E ta nos compromiso 
pa laga un miho mundo, y un miho calidad di bida pa nan. 


Tambe, Prome Minister a splica cu e emblemanan tin colornan 
colorido, y ta mustra complica, pero cu mester mire manera un 
compas of un "to do list" na unda cu miyones di hende rond 
mundo ta duna nan aporte na dje tur dia. E meta final ta pa 
logra cumpli cu e metanan aki, pa asina tur persona riba nos 
planeta por goza di un miho calidad di bida, na unda ningun 
hende ta wordo laga atras den e desaroyo di nan pais. 


"Importante pa menciona ta cu siman pasa durante mi bishita 
na Nacionnan Uni, 

gobierno, organisacionnan no-gubernamental y companianan 
priva a bini hunto pa refleha y analisa unda mundo ta para 
aworaki, y con por acelera e proceso di implementacion di e 
metanan pa alcansa e desaroyo sostenibel desea. Loke si a 
wordo subraya durante e reunionan ta, cu esaki no ta un trabou 
solamente di Gobierno, sino di cada cuidadano, organisacion, 
y compania pa duna di nan parti pa crea un miho futuro pa tur. 


E sustainable development goals (SDG) ta un sistema cu 
ta subraya e importancia di balornan fuerte y implementa 
derechonan humano, y ta encurasha pa cada ken haci e bon 
pa asina nos por yega na e miho futuro. Esaki no ta facil tur 
ora, pero como Gobierno mi por bisa cu mi ta wak e metanan 
mundial aki manera un agenda fuerte na unda nos por sinja 
di otro, incluso di otro paisnan, cu lo duna nos e hermentnan 
necesario pa enfrenta e desafionan di manera informa y na un 
forma positivo. Nos tin 7 aña mas pa cumpli cu e metanan aki, 
Aruba ta riba bon caminda. Pesey mi kier invita comunidad 
completo pa nos uni y pone tur di nos banda pa nos logra 
e metanan aki, creando un miho mundo pa nos futuro 
generacionnan. Un danki na tur esnan cu ta y a bin ta trahando 
duro pa nos sigui enfoca riba e 17 metanan aki" Prome Minister 
a expresa. 

Continuacion POTRETNAN DI HISAMENTO DI BANDERA DI SDG.... 

#ArubaRecupera 
#UnidadDenAccion 
#gabinetewevercroes2 


“Un maneho marca pa 
resiliensia, unidad, 
y positivismo solido”. 


Dain 


Gabinete Wever-Croes || #uni itivi 
unionypositivismo 


MINISTER MADURO DI CULTURA TA YAMA 
BONBINI NA 'DRIEKIEL' CU TA UN OTRO 


BUNITA OBRA DI ARTE PUBLICO PA DORNA 
ARUBA SU PAISAHE 


Driekel ta brinda homenahe, crea consciencia, y тарта nos 


Diasabra mainta tempran e obra di arte publico 'Driekiel' в 
di e artista Arubano Gilbert Senchi a wordo transporta y | 
instala na e rotonde banda di Amsterdam Manor. Minister | 
Maduro di Cultura tabata eynan pa asina yama bonbini na 
un otro obra di arte publico cu ta bay dorna e paisahe di 
Aruba. 


UN COOPERACION DI INSTANCIA PUBLICO Y PRIVA 

Tabata aña pasa na september cu Minister Maduro a | 
bishita sr. Senchi na su atelier na Colombia pa asina por | 
a mira e trabounan cu tabata wordo haci pa por finalisa e À | 


obra di arte publico aki cu a confronta poco contra tiempo dI 4 


ра рог a keda completa. Cu yudansa primordialmente |..! 
di sector priva, y cu fondonan publico di UNOCA, ATA y 


TPEF e obra aki a keda finalisa y por a wordo transporta | = 


fo'i Bogota via Cartagena pa Aruba. 


UN LUGA CERCA DI SU HABITAT 

E obra di arte publico 'Driekiel' a haya un bunita luga na e 
rotonde banda di Amsterdam Manor, cu ta keda den cercania 
unda tur afia e driekielnan ta bin pone nan webonan. Por mira 
cu e Driekiel ta mira pa lama, mustrando nos na unda su habitat 
ta, y recordando nos pa proteha esaki. 


Driekel ta brinda homenahe, crea consciencia, y inspira nos 

E obra di arte 'Driekiel' ta brinda homenahe na tur ‘repeat 
visitor’ di Aruba, siendo su mes e bishitante fiho na Aruba pa 
mas di miles di aña. Driekiel ta corda nos tambe cu Aruba ta 
bendiciona cu un energia masha positivo cu ta yama bonbini na 
bida y na abundancia cu ta atrae hende y naturalesa pa forma 
e circulo di bida. Driekiel ta conscientisa nos riba e fragilidad 
di nos naturalesa y riba e proteccion cu nos mester duna na 
e especie aki cu ta den extincion. Driekiel ta inspira nos, nos 

yiunan y Aruba su bishitantenan, pa semper cuida y keda den 
balansa cu nos naturalesa. 


DESVELO OFICIAL LO WORDO ANUNCIA DESPUES 

E obra di arte 'Driekiel' ainda falta un parti pa wordo instala pa 
asina por wordo desvela oficialmente. Ta trata di e webonan di 
e driekiel cu dentro di poco tambe lo yega Aruba. Den e dianan 
nos dilanti lo finalisa e trabounan y lo anuncia e fecha pa e 
desvelo oficial di Driekiel. 


GRATITUD NA TUR CU A YUDA 

Minister Maduro ta felicita y gradici sr. Gilbert Senchi y e ekipo 
di ARTiosa pa tuma e encargo pa crea e bunita obra di arte 
publico aki. E mandatario ta gradici cada persona, instancia 
publico y priva cu a yuda pa e obra di arte publico aki por a bira 
un realidad. Riba un plakaat cu lo wordo poni otro banda di 
caminda, lo menciona tur e nombernan di instancia y persona 
cu a yuda. 

forza”. 


“Den cara di reto sin precedente, 
nos a demostra cu union ta nos 

#ArubaRecupera 
#UnidadDenAccion 
#gabinetewevercroes2 
#unionypositivismo 
#cuamorpaaruba 


SIMAN MUNDIAL DI CURASON, 
UN SIMAN PA TRECE CAMBIO 


Den e dianan nos dilanti entre 23 di september y 30 di 
september automobilistanan por tuma nota di lusnan color 
cora riba e monumento di Bestuurskantoor, na retonde dilanti 
di WEB y tambe na e toren di Aeropuerto Internacional Reina 
Beatrix. E lusnan cora aki ta den conexion cu e siman mundial 
di curason. E meta di e lusnan cora ta pa yama atencion di tur 
hende riba malesanan di curason cu por perhudica nos salud. 


Combati e malesanan cardiovascular sigur ta importante pa 
cada curason cu ta bati. Conscientisacion ta un parti hopi 
importante den cuadro di e plan nacional di prevencion di 
malesanan NCD’s. 


Un di e causanan cu mas ta afecta nos curason ta presion halto, 
esaki por wordo combati door di hiba un bida mas saludabel. 
Presion halto ta afecta mas cu 30% di adultonan rond mundo, 
cu ta encera mas cu 1 biyon persona. E ta e factor di riesgo 
principal di malesa di curason (cardiovascular, specialmente 
malesa coronario y stroke (atake celebral), pero tambe malesa 
di riñon crónico, problema di curason, aritmia y demencia. 
Esaki ta e razon cu Minister Dangui ta urgi comunidad pa 
sigui haci nan testnan di presion, haci bo chekeo mediconan 
regularmente pa preveni cualkier tipo di malesa. 


Ministerio di Salud Publico su maneho ta basa riba prevencion. 
E siman aki ta pa refleha y pa promove un cambio den nos 
estilo di bida, pa hiba un bida mas saludabel y mas activo. 
Esaki por preveni malesanan cardiovascular, ataka di curason 
of stroke. 

IAWAIA EXIIUIO 
Diasabra mainta minister di Turismo y Salud Publico sr. e team di Plataforma di Salud, Departamento di Salud Publico 
Dangui Oduber, conhuntamente cu coleganan Minister Tjon & y Ministerio di Turismo y Salud Publico, y tambe tur fundacion 
Parlamentario Tevreden, a haci apertura di un otro Expo Salud, у organisacion cu tabata presente cu nan booth na e expo, 
e biaha aki cu tema “Promocion di salud y actividad fisico na kendenan a traha extremadamente duro y a pone tur nan 


trabou” cu a tuma luga na Renaissance Convention Center. esfuerso pa hasi e expo aki bira un realidad. 
LOSA DA ORS 


E meta di e EXPO tawata pa brinda 
informacion na henter comunidad 
riba tur tereno di nos salud, pues | 
conscientisa pueblo tocante nan salud, - 
pa preveni cierto malesanan y asina f = 
biba un bida mucho mas saludabel y ЕЕ 
duradero. 

Tawata tin mas cu 35 organisacion 
cu a participa cu informacion valioso 2 
tocante salud, actividad fisico y salud ы 
mental. 

Profesionalnan a brinda informacion 
di diabetes, cardiovascular, di bista, 
movecion y mucho mas. Tawata $ 
tin oportunidad pa haci test y sa bo 
numbernan di cholesterol, sucu, 
preshon, peso y bmi. Henter e veld di 
salubridad publico tawatata presente 
como tambe diferente departamento y => 
fundacionnan. y 

Prevencion ta e focus principal di | 
Ministerio di Salud su maneho pa 
asina logra un comunidad mas 
saludabel, mas consciente di nan 
propio salud y mehora un y tur nan 
calidad di bida. Ta importante pa 
nota cu e expo aki ta parti di e plan 
nacional di prevencion di malesanan 
cronico no contagiabel (NCD's). Den 
e plan aki e enfoke pa salud ta riba 
prevencion por medio di biba un bida 
mas activo y mas saludabel, teniendo 
acceso na diferente tools y tips cu por 
yuda nos hendenan cu esaki. Aruba 
ta den e poco paisnan rond mundo cu 
tin un plan nacional di prevencion pa 
e malesanan aki. E meta global ta pa 
reduci e cantidad di mortonan relata | 
cu e malesanan NCD’s cu 1/3 parti pa Ё 
afia 2030. 


Finalmente Minister Dangui Oduber ta 
gradici tur persona cu a pasa bishita e 
expo “Promocion di salud y actividad 
fisico na trabou”. Un danki special na 

caminda.”. 


“Unidad y positivismo 
ta sigui alumbra nos 

MINISTER ENDY CROES A REUNI CU DIRECTOR 
DI FUNDACION LOTTO PA DEPORTE SR. JUNNY 
FIGAROA PA ELABORA RIBA E PROYECTONAN 


NA CAMINDA 


Minister Endy Croes а гісібі director di Lotto pa Deporte Sr. Junny 
Figaroa na Bestuurskantoor, unda nan a hiba un tremendo 
reunion. Minister a combersa hopi di su vision y e ambicion 
pa inverti den deporte, tanto pa yuda e federacion- y atletanan 
pa nan desaroyo, pero alabes inverti den infrastructura di e 
facilidadnan cu a keda hopi atras. 


A repasa status di Compleho Deportivo Guillermo Prospero 
Trinidad na Dakota: 

Minister Endy Croes a duna un “update” riba e detayenan di 
e proyecto di renobacion di Compleho Deportivo Guillermo 
Prospero Trinidad na Dakota. Manera ta conoci, e stadion aki 
a wordo desaproba desde aña 2016, unda nos weganan di 
seleccion di futbol desde e aña ey mester a tuma luga den 
exterior. Manera Minister Endy Croes a tuma rienda, desde 
september di aña 2021 a haci un promesa publico cu lo renoba 
e stadion aki. Danki na Gobierno di Aruba, kendenan a bay di 
acuerdo pa aloca un suma substancial y Lotto pa Deporte cu a 
inverti 1 miyon florin pa por a yuda inicia e proyecto aki na luna 
di februari di aña 2023. E parti concreto ta wordo ful renoba, 
instalacion di coriente y e airconan ta wordo completamente 
reemplasa pa uno mucho mas moderno. A aloca un yerbe 
artificial “state of the art” cu ta wordo certifica pa FIFA y lo pone 
un athletiekbaan marca MONDO cu ta “top quality”. Pues tur 
cos ta canando bon. 


A repasa mas proyecto: 

Minister Endy Croes a splica cu lo inicia pronto un proyecto pa 
instala cuater (4) veld di futbol cu luz, esta e veldnan cu no tin 
luz y tambe lo percura di acuerdo un plan structural reemplasa 
tur e luznan existente pa LED light y aki tambe ta desea pa 
Lotto pa Deporte inverti den e proyecto bunita aki. A splica 
director di Fundacion Lotto pa Deporte e tantisimo peticionnan 
cu drenta pa ayudo y claro no por yuda tur hunto, pero lo traha 
di acuerdo un plan. Sr. Junny Figaroa a splica di su banda e 
status cu Fundacion Lotto pa Deporte ta aden actualmente, cu 
ta e fase pa tuma e maneho di loteria bek cual lo tuma luga 


prome cu fin di aña y aki lo bin mas fondonan disponibel pa 
deporte. 


Minister Endy Croes a brinda infomacion di e proyecto Palo 
Marga, unda tanto Gobierno di Aruba y Fundacion Lotto pa 
Deporte a inverti den esaki, alocando 26 poste di luz cu luznan 
LED ultra cla. A renoba Veld di Brazil, Veld di Flatstone, Veld 
di Brazil, Veld di Flatstone, Baskeball Court Village, Steetwise 
BMX Track. Tambe, a aloca luz na BMX Track Jaburibari, 
luznan na Aruba Juniors a haya atencion y asina por a nombra 
tantisimo ayudo cu e veldnan ta hayando. 


Minister Endy Croes a termina splicando cu den e ultimo 
10 añanan, desde 2010 bin ariba casi no por a mira ningun 
inversion di placa di Lotto pa Deporte den deporte realmente. 
Solamente mester a cambia e Raad van Toezicht (AVP), 
kendenan a sinta 12 aña largo y alabes pone un director cu 
tin deporte como su pasion y hunto cu un plan y den tremendo 
colaboracion por mira cuanto proyecto ta andando. Por mira 
realmente unda bo placa di Lotto pa Deporte ta bayendo. Lo 
bay tin hopi mas! 


Dialuna 25 September 2023 


Minister Endy Croes: 


DISIONDRICK JACOBS , 


BRAINER LAMPE 


Y GERALD MORETA A PONE ARUBA SU 
NOMBER DEN HALTO DEN E COMPETENCIA DI 
IRONMAN MARYLAND 2023 NA MERCA 


Recientemente, Minister Xiomara Maduro a representa 
Minister di Deporte Endy Croes y Gobierno di Aruba pa ricibi 
e ekipo dinamico Disjonrick Jacobs, Brainer Lampe, Gerald 
Moreta y team na Aeropuerto Internacional Reina Beatrix 
na nan yegada. Brainer Lampe, Disjonrick Jacobs y Gerald 
Moreta a participa na e 140.6 (226.3 km) Ironman Maryland 
2023 na Merca. Cu tempo registra di 14 ora, 40 minuut y 
58 seconde a bira e “fastest track record” di e Ironman na 
Maryland y Brainer, Disjonrick, Gerald Moreta y Beyond Sports 
Limit Foundation Aruba a ricibi a Award Physically Challenged/ 
Intellectual Disability Open Division. 


Disjondrick a bira e prome participante di mas hoben den 
su categoria den historia di competencia na Ironman na 
Maryland. Minister Xiomara Maduro a indica cu apesar di e 
retonan cu nan a haya, nan a logra. Nan a demostra cu no tin 

ningun limitacion pa alcansa bo metanan. Minister Endy Croes 
ta felicita Disjonrick Jacobs, Brainer Lampe, Gerald Moreta y 
henter e team cu e logro grandi aki. Aruba ta orgoyoso di boso! 
Esaki ta un ehempel bibo di deseo, dedicacion, determinacion 
y disciplina. 

#ArubaRecupera 
#UnidadDenAccion 
#gabinetewevercroes2 


“Y hiba nos na prosperidad 
y bienestar pa tur hende”. 


#unionypositivismo 
#cuamorpaaruba 

Minister Glenbert Croes ta anuncia: 

CAP Y ARMSTRONG INTERNATIONAL TA FIRMA 
ACUERDO PA EVALUA POTENCIAL DI GAS Y 


PETROLEO DEN AREA MARITIMO DI ARUBA 


CAP (Compania Arubano di Petroleo) hunto cu Armstrong 
International, un compania di petroleo renombra di Merca, a 
firma un MoU pa colabora riba un estudio pa evalua e potencial 
di hidrocarburos den e area maritimo di Aruba. 

E meta di e MoU ta pa Armstrong International conduci un 
estudio comprensivo utilisando tur e datonan geologico y 
geofisico disponibel. E estudio lo inclui un interpretacion di 
e datos sismico existente. Basa riba e datos aki, un modelo 
geologico lo wordo produci y prospectonan di hidrocarburos lo 
wordo identifica. 


Despues di e resultadonan decepcionante di e pos exploratorio 
(Bon Bini-1X) cu a ser bora na 2018, actividad riba tereno 
di exploracion pa hidrocarburos na Aruba tabata hopi limita. 
Cu e firmamento di e MoU aki, ta wordo spera cu lo mira e 
datonan existente cu un bista fresco cu lo por resulta den un 
perspectivo nobo pa locual ta e potencial di hidrocarburos 
den Aruba su area maritimo. Segun e Minister di Energia, Sr. 
Glenbert Croes, "Nos ta cautelosamente optimista pasobra 
esaki ta oportunidadnan importante pa explora, pa nos por 
logra stabilidad energetico, economico y bonansa financiero 
pa Aruba.” 


Armstrong International ta un subsidiario di Armstrong Oil 
and Gas, basa na Denver, Colorado. Armstrong O&G ta un 

compania independiente cu un historia exitoso y experiencia 
substancial den exploracion pa hidrocarburos na Merca, 
incluyendo algun campo di petroleo gigante na Alaska. Esun 
mas recien ta e campo Pikka cu mas cu 2.5 biyon bari na e 
North Slope di Alaska. Pikka ta un di e descubrimentonan mas 
grandi na Merca den e ultimo decada. E team di Armstrong 
ta consisti di algun ehecutivonan cu un historia exitoso den 
exploracion, incluyendo algun descubrimentonan den paisnan 
alrededor di Aruba. 


E transicion di energia pa energia renobabel a cuminsa, pero 
energia renob abel ainda no por suministra 100% di e demanda, 
pues fossil fuels lo keda indispensable pa e proximo decadanan. 
Prijs di petroleo mundialmente ta subiendo, parcialmente debi 
na e conflicto na Ucrania y demanda cu ta sigui crece. Na mesun 
momento e ambiente geopolitico a crea un falta substancial 
den inversion pa e sector mundial di energia, specificamente 
den exploracion pa hidrocarburos. E firmamento di e MoU 
ta representa un paso concreto di e empresa di estatal CAP 
y Gobierno di Aruba pa logra independencia di energia por 
medio di stimula colaboracion strategico cu ta facilita inversion 
di tecnologia nobo pa acelera e proceso. "Den luz di e retonan 
global di energia cu continuamente ta surgiendo, esaki ta 
marca un paso importante den nos plan y esfuersonan," asina 
Minister di Energia Sr. Glenbert Croes, a bisa cu orguyo. 

LABOR MARKET CONTRIBUTIONS TO THE 
ACHIEVEMENT OF THE SUSTAINABLE 
DEVELOPMENT GOALS (SDG) AGENDA 2023 


Aruba’s labor market developments 


SUSTAINABLE 
DEVELOPMENT 


QUALITY 
EDUCATION 


DECENT WORK AND 
ECONOMIC GROWTH 


A ¿A L S 
TY 


1 PARTNERSHIPS 
FOR THE GOALS 


- Increase of the monthly minimum wage on 
January 1st, 2023 to an amount of Afl. 1893.40. 
This was an increase of 4.3%. 


- A record low unemployment rate of 4.3% per 
November 2022. This means that more people are 
employed. 


- An increase in the employment rate with 4.1%. 
The employment rate stands at 58.1%, this refers 
to the proportion of people employed relative to 
the population of 15 years and up. 


- A youth unemployment rate of 9.9% per 
November 2022, a decrease of 9.2% compared to 
2021. 


- A decrease in the number of NEETs (Not in 
Employment, Education or Training), the NEET 
rate is at 7.8%. This means that more young 
persons are finding employment or are staying 
in education. 


- Revisions have been made to the Admission 
Labor Market Policy to allow more persons the 
opportunity to officially participate on the labor 
market. 


IN PROGRESS 

- Reevaluation of the current monthly minimum 
wage by working towards the introduction of a 
more beneficial minimum hourly rate. 


- Efforts are made to introduce a new way of 
registering all employed persons on the labor 
market, this allows for more effective labor market 
policy development. 


- Continuous cooperation and deliberations 
between labor market policy makers and 
education policy makers. This is an effort to 
assure that the needs of the labor market and the 
skills supplied by young person are balanced. 


- Research projects regarding young persons’ 
ages 15 to 29 years are in development and on 
the agenda to be conducted in the upcoming 
months. 


-Planning into further research onthe employment 
of persons 50+ are in development. 


- Ongoing participation and collaborations are 
made towards the establishment of Aruba’s 
National Statistical System. 

Minister Glenbert Croes 

"The future is bright, as long as we continue to create digitally 
intelligent laborers, protect Aruba's development goals, and 
guarantee our participation in the borderless economy" 


Minister Glenbert Croes leading the Ministry of Labor, Energy & Integration, has dedicated to fostering 
a sustainable future for Aruba and the Caribbean region. The ministry focuses on providing citizens with 
accessible and affordable energy, economic opportunities, and environmental resilience through digital 
intelligence (DO) education, technology, and connectivity. The project encompasses a range of initiatives, 
including renewable energy adoption, STEM education, environmental data collection, and the 
development of digital platforms to support these objectives. 


Here are the following alignments with Sustainable Development Goals (SDGs): 


AFFORDABLE AND SDG 7: Affordable and Clean Energy: 


CLEAN ENERGY 


y, The ministry's commitment to renewable energy adoption ensures affordable and clean 
energy access for the Caribbean community. 


т: SDG 4: Quality Education: 

ver Initiatives related to digital intelligence (DO) education, STEM, and STEAM programs 

LI contribute to SDG 4 by promoting quality education and equipping individuals with essential 
skills. 


DECENT WORK AND 


peer SDG 8: Decent Work and Economic Growth: 

By creating sustainable jobs and fostering economic opportunities, the ministry aligns with 
SDG 8, ensuring decent work conditions and economic growth in the region targeting 
Creative Industry & IT for future jobs 

metti 50С 9: Industry, Innovation, and Infrastructure: 

Investments in renewable energy infrastructure, digital technologies, and data platforms 
contribute to SDG 9 by promoting innovation and building resilient infrastructure. 


SDG 13: Climate Action: 
The ministry's emphasis on environmental resilience, climate data gathering, and sustainable 
practices directly addresses SDG 13, tackling climate change and its impacts. 


SDG 17: Partnerships for the Goals: 

Collaborative initiatives with stakeholders, including Utilities Aruba, Aruba Hydrogen Valley 

ea and the wider Energy and Science community, exemplify the ministry's commitment to SDG 
17, highlighting the importance of partnerships in achieving all SDGs. 


PARTNERSHIPS 
FOR THE GOALS 


Through these initiatives and Minister Glenbert Croes's vision, the 
Ministry of Labor, Energy & Integration plays a pivotal role in advancing 
the global sustainability agenda while specifically addressing critical 
challenges in the Caribbean region. 

Minister Plenipotenciario mr. Ady Thijsen 
a forma parti di un discusion durante di e 
simposio “Levende cultuur en een duurzame 
samenleving binnen het Koninkrijk” (Cultura bibo 
y un sociedad duradero den Reino) di Stichting 
Benelux Universitair Centrum B.U.C. E simposio 
a tuma lugar den e Raadzaal di Gemeente Den 
Haag. Segun presidente di B.U.C. profesor dr. 
Anton van der Geld, esaki ta e prome simposio 
di e “Praktijkleerstoel ‘Duurzame Samenleving’. 


Despuesdi un palabra di bon bini di Burgemeester 
di Den Haag Jan van Zanen tabata tin 
presentacion di diferente oradornan entre nan 
mr. Mildred Schwengle, Staatsraad pa Aruba na 
Raad van State, Profesor dr. Jan Peter Balkenende, Minister 
van Staat y Reinier van Zutphen, e Nationale Ombudsman di 
Hulanda. Sra. Schwengle den su discurso a pasa riba algun 
pensamento tocante e relacionnan den Reino Hulandes. 
Profesor Balkenende a papia riba un orientacion nobo riba 
economia di mercado cu ta na fabor di un sociedad duradero. 
E Nationale Ombudsman a hiba un discurso riba gobierno y 
ciudadano y con ta crea un brug entre e ombudsman nan den 
Reino. 


Despues di e seccion aki e programa a continua cu e asina yama 
“Rondetafelgesprek” unda e tres Ministernan Plenipotenciario 
di Curagao, St. Maarten y Aruba a trece un ponencia padilanti. 
Minister Thijsen a trece su ponencia unda e ta bisa cu lo 
mester bin un bon ehecusion di e “Onderlinge Regeling” y 
cooperacion riba e reformanan; e “Geschillenregeling” mester 


bin y cu mester haci mihor uso di articulo 17 di Statuut, unda 
ta duna e parlamentarionan di e paisnan - na momento cu nan 
participa na un debate den Tweede Kamer como “bijzondere 
gedelegeerden - derecho di voto, banda cu ya caba nan tin 
derecho di entrega di amienda y mocion. E mandatario a bolbe 
remarca cu, aunke cu tin un mocion pa bin cu un areglo asina, 
cual mocion por conta riba un mayoria grandi den tanto Eerste 
como Tweede Kamer, e “Geschillenregeling” te ainda no a 
bira realidad. Minister Thijsen riba e punto aki a haya aporte 
di miembro di Tweede Kamer pa D66 Jorien Wuite, unda e ta 
bisa cu en bes di warda riba initiativa di Gobierno di Hulanda 
pa bin cu un Ley di Reino (rijkswet), e Minister Plenipotenciario 
tin e mandato pa e mes bin cu un Ley di Reino asina. 


Den su totalidad un simposio hopi interesante cu e trece hopi 
punto di bista riba topiconan cu ta regarda e relacion den Reino 
Hulandes. 


SEPTEMBER 


2023 


Durante e ultimo 
dos aña cu a pasa, 
Gabinte Wever-Croes 
a demostra su 
determinacion y resistencia 
den cumplimento di su 
| metanan pa logra 
a y prosperidad pa tur. 
Cu dedicacion inspirador 
pa un pais prospero 
y un futuro briyante. 
Cu un enfoc’e riba 
desaroyo economico, 
bienestar social y 
sostenibilidad ambiental. 
Cu un speransa y promesa 
grandi 
pa un miho mañan 
pa cada ciudadano. 


#ARUBARECUPERA #UNIDADDENACCION 
#GABINETEWEVERCROES2 #UNIONYPOSITIVISMO 
#CUAMORPAARUBA 


